Kesunyian Perang Olok-Olok telah diganggu oleh beberapa tindakan oleh pihak Bersekutu. Didalam Penyerangan Saar pada bulan September, pihak Perancis menyerang Jerman dengan niat untuk membantu Poland, tetapi menjadi hambar didalam masa beberapa hari dan mereka berundur. Pada November, pihak Soviet menyerang Finland didalam Perang Musim Sejuk, menyebabkan banyak perdebatan di Perancis dan Britain tentang rancangan serangan untuk membantu Finland, tetapi pasukan yang akhirnya dikumpulkan untuk kempen ini telah ditangguhkan sehingga Perang Musim Sejuk tamat pada bulan Mac. Perbincangan pihak Bersekutu mengenai kempen Scandinavia menyebabkan kebimbangan di Jerman dan menghasilkan pencerobohan Jerman keatas Denmark dan Norway pada bulan April, dan pasukan tentera Bersekutu yang sebelum ini berkumpul untuk Finland telah diarahkan pula ke Norway. Pertempuran disana berterusan sehingga bulan Jun apabila pihak Bersekutu dipindahkan, menyerahkan Norway kepada Jerman sebagai tindakbalas kepada pencerobohan Jerman keatas Perancis.